VIIENDA KOOSSEISU

OTSUS

Haapsalu,			28. aprill 2006 nr 46

Läbirääkimiste alustamine Haapsalu
Väikelastekodu linnale üleandmiseks

EV Sotsiaalministeerium on pöördunud Haapsalu Linnavalitsuse poole kirjaliku ettepanekuga alustada läbirääkimisi Haapsalu linna, Lääne Maavalitsuse ja Sotsiaalministeeriumi vahel riigile kuuluva Haapsalu Väikelastekodu ületulekuks Haapsalu linnale. Ettepanek tugineb Vabariigi Valitsuse poolt 2005. aastal heakskiidetud Hoolekande kontseptsioonile ning Vabariigi Valitsuse Ministeeriumidevahelise Komisjoni ja Omavalitsusliitude Koostöökogu delegatsiooni läbirääkimise tulemusena sõlmitud kokkuleppele 2006. aastaks.
Võttes arvesse linnavalitsuse ettepanekut ning juhindudes kohaliku omavalitsuse korralduse seaduse § 6 lg 2, § 23, Haapsalu põhimääruse § 62 ja haldusmenetluse seadusest, Haapsalu Linnavolikogu otsustab:

1.	Alustada läbirääkimisi Sotsiaalministeeriumi ja Lääne Maavalitsusega riigi omanduses oleva Haapsalu Väikelastekodu üleandmiseks linnale.

2.	Linnavalitsusel moodustada töörühm linnapoolsete seisukohtade ettevalmistamiseks ja linna esindamiseks läbirääkimistel.

3.	Linnavalitsusel informeerida jooksvalt Haapsalu Linnavolikogu läbirääkimiste käigust ning läbirääkimiste lõppedes esitada läbirääkimiste protokoll linnavolikogule seisukoha võtmiseks.

4.	Otsus jõustub avalikustamisega linnavolikogu kantseleis.

5.	Otsuse peale võib esitada kaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees